The Razors Edge (άλμπουμ, AC/DC)

The Razor's Edge είναι ο τίτλος του ενδέκατου στούντιο δίσκου του Αυστραλιανού Hard Rock συγκροτήματος AC/DC, ο οποίος κυκλοφόρησε στις 24 Σεπτεμβρίου του 1990 μέσω της δισκογραφικής εταιρείας "Atco Records".

 Κατά τη διάρκεια της περιοδείας για την προώθηση του "Blow Up Your Video", ο κιθαρίστας Μάλκολμ Γιανγκ ανακοίνωσε την αποχώρηση από τις ζωντανές εμφανίσεις των AC/DC λόγω του προβλήματος αλκοολισμού που αντιμετώπιζε. Προσωρινός αντικαταστάτης του στη σύνθεση του συγκροτήματος ήταν ο ανεψιός του, Στίβι Γιανγκ. Μετά το τέλος της περιοδείας, ο ντράμερ Σάιμον Ράιτ αποχώρησε από τους AC/DC για να ενταχθεί στους Dio, οι οποίοι ηχογραφούσαν εκείνο το διάστημα τον δίσκο "Lock Up the Wolves", δίνοντας την θέση του στον Κρις Σλέηντ. Η σύνθεση των κομματιών του νέου δίσκου πραγματοποιήθηκε από τους αδελφούς Γιανγκ, αφού ο τραγουδιστής Μπράιαν Τζόνσον έπαιρνε διαζύγιο από την τότε σύζυγο του και δεν μπορούσε να συνεισφέρει. Το "The Razor's Edge" ηχογραφήθηκε στις αρχές του 1990 "Windmill Road Studios" του Δουβλίνου και τα "Little Mountain Studios" του Βανκούβερ. Η παραγωγή του έγινε από τον Μπρους Φέρμπερν με μηχανικό ήχου τον Μάικ Φρέιζερ. Ο δίσκος κυκλοφόρησε στα τέλη Σεπτεμβρίου του 1990, σκαρφαλώνοντας στην δεύτερη θέση του Billboard στις Ηνωμένες Πολιτείες και την τέταρτη θέση των βρετανικών τσαρτ. Επίσης, ανέβηκε στο # 1 στον Καναδά και το Top-5 των περισσότερων ευρωπαϊκών χωρών. Έχει, πλέον, βραβευθεί ως πενταπλά πλατινένιος στις Ηνωμένες Πολιτείες, τον Καναδά και την Αυστραλία. Πρώτο σινγκλ του δίσκου ήταν το "Thunderstruck", ένα από τα γνωστότερα κομμάτια του συγκροτήματος, το οποίο γνώρισε μεγάλη επιτυχία παγκοσμίως, ενώ το βίντεο κλιπ του τραγουδιού γυρίστηκε με την συμμετοχή οπαδών των AC/DC, στο "Brixton Academy" του Λονδίνου. Ακολούθησαν τα επιτυχημένα σινγκλ "Moneytalks" και "Are You Ready", βοηθώντας το συγκρότημα να επανέλθει στο επίπεδο δημοτικότητας στο οποίο βρισκόταν δέκα χρόνια νωρίτερα. Διάφορες ζωντανές εμφανίσεις των AC/DC ηχογραφήθηκαν κατά την περιοδεία της προώθησης του δίσκου, με αποτέλεσμα το 1992 να κυκλοφορήσει ο ζωντανός δίσκος με τίτλο "AC/DC Live". Το συγκρότημα εμφανίστηκε ως πρώτο όνομα στο φεστιβάλ "Monsters of Rock" του Ντόνινγκτον, το 1991, μαζί με συγκροτήματα όπως οι Metallica, Motley Crue και Queensrÿche. Συνολικά, η περιοδεία για το άλμπουμ διήρκεσε από το Νοέμβριο του 1990 μέχρι το Νοέμβριο του 1991, με το συγκρότημα να δίνει 162 συναυλίες σε Αμερική, Ευρώπη και Ωκεανία. 1. Thunderstruck (A. Young, M. Young) - 4:52 2. Fire Your Guns (A. Young, M. Young) - 2:53 3. Moneytalks (A. Young, M. Young) - 3:48 4. The Razors Edge (A. Young, M. Young) - 4:22 5. Mistress for Christmas (A. Young, M. Young) - 3:59 6. Rock Your Heart Out (A. Young, M. Young) - 4:06 7. Are You Ready (A. Young, M. Young) - 4:10 8. Got You by the Balls (A. Young, M. Young) - 4:30 9. Shot of Love (A. Young, M. Young) - 3:56 10. Let's Make It (A. Young, M. Young) - 3:32 11. Goodbye & Good Riddance to Bad Luck (A. Young, M. Young) - 3:13 12. If You Dare (A. Young, M. Young) - 3:08 The Razor's Edge (άλμπουμ)Αυστραλία (ARIA Certification) : 5 x πλατινένιος Ηνωμένες Πολιτείες (RIAA Certification) : 5 x πλατινένιος Ηνωμένο Βασίλειο (BPI Certification) : Χρυσός Ελβετία (IFPI Certification) : 2 x πλατινένιος Γερμανία (BVMI Certification) : 2 x πλατινένιος Αυστρία (IFPI Certification) : Πλατινένιος Καναδάς (CRIA Certification) : 5 x πλατινένιος Αργεντινή (CAPIF Certification) : Πλατινένιος Γαλλία (SNEP Certification) : Χρυσός Η σύνθεση του συγκροτήματος κατά τις ηχογραφήσεις του "The Razor's Edge" είχε την εξής μορφή: Μπράιαν Τζόνσον - κύρια φωνητικά Άνγκους Γιανγκ - κιθάρα Μάλκολμ Γιανγκ - κιθάρα, φωνητικά Κλιφ Ουίλιαμς - μπάσο, φωνητικά Κρις Σλέιντ - τύμπανα The Razor's Edge - AC/DC | Songs, Reviews, Credits, Awards | AllMusic Prindle Record Reviews - ACDC - Mark's Record Reviews Previous AC/DC Tour Dates & AC/DC Concerts | The Official AC/DC Site